open-index/open-wikipedia-markdown huggingface dataset:
Where Have I Known You Before

***Where Have I Known You Before*** הוא אלבום האולפן הרביעי של להקת Return to Forever והשני מאז שמוביל ההרכב צ'יק קוריאה שינה בתחליט את מהותו ושינה את הז'אנר שלו ממוזיקה לטינית וג'אז לטיני לפיוז'ן המושפע ממוזיקת הרוק והפאנק.

## רקע
אף על פי שהסגנון של להקת Return to Forever נשאר ללא שינוי מאז אלבומה הקודם, Hymn of the Seventh Galaxy משנת 1973, חלו שינויים חשובים בסאונד ובהרכב הקבוצה. קוריאה התחיל להשתמש רבות בסינתיסייזרים, ומקומו של הפסנתר החשמלי, שהיה הכלי הדומיננטי באלבומים הקודמים, נדחק והפך לכמעט שולי. שינוי חשוב לא פחות היה החלפת הגיטריסט ביל קונורס באל דימיולה בן ה-19 בלבד. קונורס עזב את הלהקה לפני הקלטת האלבום כדי להתרכז בקריירת הסולו האקוסטית שלו. סיבה נוספת לעזיבתו הייתה חוסר הרצון שלו לנסוע לסיבובי הופעות ברחבי ארצות הברית, שהפכו תכופים יותר ויותר לאחר אלבומם השני Light as a Feather; הוא העדיף להישאר באזור סן פרנסיסקו.

## ביקורות
ביקורת אתר AllMusic העניקה לאלבום 4 מתוך 5 כוכבים. מגזין Sputnikmusic העניק 4.5 כוכבים ואילו מדריך הג'אז של הרולינג סטון העניק 3 מתוך 5 בלבד. מדריך הג'אז של ספרי פינגווין העניק ציון דומה של 2 מתוך 4 כוכבים.

## רשימת רצועות

## משתתפים
* צ'יק קוריאה - פסנתר, פסנתר חשמלי של פנדר רודס, אורגן חשמלי, סינתיסייזרים (ARP אודיסיאה, מינימוג), כלי הקשה
* אל דימיולה - גיטרה חשמלית, גיטרת 12 מיתרים
* סטנלי קלארק - גיטרה בס, אורגן חשמלי, פעמונים
* לני ווייט - תופים, קונגס, בונגוס, כלי הקשה

## מיקומי שיא

## קישורים חיצוניים

## הערות שוליים

קטגוריה:צ'יק קוריאה
קטגוריה:אלבומי חברת פולידור רקורדס
מומיית מערת הרוח

ממוזער|302x302 פיקסלים| שחזור פנים של מומיית מערת הרוח.
[ממוזער|302x302 פיקסלים| מומיית מערת הרוח כפי שנמצאה עטופה בחומר ש[חניטה|נחנטה בו.]]
**מומיית מערת הרוח** (באנגלית: **Spirit Cave mummy**) היא המומיה האנושית הקדומה ביותר שנמצאה בצפון אמריקה. המומייה התגלתה בשנת 1940 במערת הרוח, כ-21 ק"מ מזרחית לפאלון, נבדה, שבארצות הברית, על ידי בני הזוג הארכאולוגים, סידני וג'ורג'יה וילר. המומיה שנבדקה שייכת לגבר כבן 40 וניתוח השרידים הראה דמיון גנטי לאנשים הילידים בצפון ודרום אמריקה ובשנת 2016 הוחזרו השרידים לשבט פאלון פאיוט-שושון שבנבאדה. המומיה של מערת הרוח הייתה אחת הראשונות שתוארכו באמצעות ספקטרומטר. גילויו וניתוחו העניקו תובנה רבה ומוטיבציה למחקר נוסף על הכרונולוגיה של האגן הגדול המערבי.

## הגילוי
בני הזוג וילר, שעבדו בוועדת הפארקים של מדינת נבדה, בחנו אתרים ארכאולוגיים אפשריים למניעת אובדן ממצאים ארכאולוגים עקב כריית גואנו. עם כניסתם למערת הרוח גילו שרידים של שתי מומיות עטופים באריג עשוי . קבוצה אחת של שרידים, קבורים עמוק יותר מהשני, מומייה אחת חנוטה חלקית (הראש וכתף ימין). מומייה שנייה אף היא חנוטה חלקית (מומיה של מערת הרוח בפועל) עליה מוקסינים ושמיכה מעור ארנב בתנוחת קבורה. הארכאולוגים, בסיוע התושבים המקומיים, חילצו בסך הכל שישים ושבעה חפצים מהמערה.

פריטים אלה נבדקו במוזיאון המדינה של נבדה, שם הוערכו בתחילה שהם בני 1,500 עד 2,000 שנה. הם הופקדו במתקן האחסון של מוזיאון מדינת נבדה בקארסון סיטי, שם שהו במשך חמישים וארבע השנים הבאות.

### מערת הרוח
מערת הרוח נמצאת בגובה של 4,154 רגל למרגלות הרי הסטילווטר, מצפון-מזרח לפאלון שבנבאדה. קווי דמיון ביולוגיים בין שרידים שנמצאו במערת הרוח הראו קשר הדוק עם שרידים ארכאולוגים שנמצאו באזור.

## תארוך הממצאים
בשנת 1996 בחן האנתרופולוג ריברסייד ר'ארבי טיילור מאוניברסיטת קליפורניה שבע עשרה מהממצאים של מערת הרוח באמצעות ספקטרומטריית מסה. התוצאות הראו כי המומיה הייתה בת כ-9,400 שנים, עתיקה יותר מכל מומיה צפון אמריקאית שהייתה ידועה בעבר. חוקרים מעריכים שמותו של אדם זה אירע בערך בשנת 7420 לפני הספירה.

הממצאים פורסמו ברבעון ההיסטורי של נבדה בשנת 1997 ומשכו תשומת לב משמעותית מהקהילייה המדעית ברחבי העולם.

## ניתוח DNA
במרץ 1997 טענו בני שבט פאלון פאיוט-שושון לבעלות על הממצאים.

בשנת 2000 לא הצליח מחקר גנטי נוסף לקבוע זיקה מוחלטת של השרידים.

בספטמבר 2006 הכריע בית המשפט המחוזי של מחוז נבדה בארצות הברית בתביעה של שבט פאלון פאיוט-שושון ואמר כי הלשכה לניהול קרקעות טעתה בדחיית ראיות ללא הסבר מלא. צו בית המשפט החזיר את הנושא לוועדה המחוזית לעיון מחדש של הראיות.

באוקטובר 2015 אסף אסקה וילרסלב, מנהל מכון למחקר גנטי באוניברסיטת קופנהגן, דגימות עצם ושיניים מהשרידים באישור שבט פאלון פאיוט-שושון. ניתוח DNA הצביע על כך שהשרידים דומים לקבוצות ילידים בצפון ודרום אמריקה. ב-22 בנובמבר 2016 הוחזרו השרידים לשבט.
וילרסלב השתתף בקבורת השרידים בשנת 2018 על ידי בני השבט.

בנובמבר 2018 דיווחו חוקרים כי רצף ה-DNA של השרידים שימש במחקר אודות פלאו-אינדיאנים.

## קישורים חיצוניים
* 

## הערות שוליים

קטגוריה:חנוטים
קטגוריה:חניטה
קטגוריה:ממצאים ארכאולוגיים
No Mystery

**No Mystery** הוא אלבום האולפן החמישי של להקת הפיוז'ן ג'אז-רוק Return to Forever בהובלת הפסנתרן צ'יק קוריאה.

## הפקה
בשונה מאלבומים קודמים של הלהקה, בהם כמעט כל השירים אם לא כולם נכתבו על ידי צ'יק קוריאה, באלבום זה כל חבר בלהקה תרם שיר אחד לפחות. צד א' מכיל מספר רצועות שהולחנו על ידי כל אחד מחברי הלהקה, ואילו צד 2 מורכב כולו מקטעים שהלחין קוריאה. לימים האלבום זכה בפרס גראמי על אלבום הג'אז האינסטרומנטלי הטוב ביותר לשנת 1975.

## רשימת רצועות

## מיקומי שיא

## משתתפים
* צ'יק קוריאה - פסנתר, פסנתר חשמלי של פנדר רודס, אורגן חשמלי, סינתיסייזרים (ARP אודיסיאה, מינימוג), כלי הקשה
* אל דימיולה - גיטרה חשמלית, גיטרת 12 מיתרים
* סטנלי קלארק - גיטרה בס, אורגן חשמלי, פעמונים
* לני ווייט - תופים, קונגס, בונגוס, כלי הקשה

## קישורים חיצוניים

## הערות שוליים

קטגוריה:צ'יק קוריאה
מועצת הפיתוח של מזרח אסיה

**מועצת הפיתוח של מזרח אסיה** הייתה סוכנות ממשלתית באימפריה היפנית שפעלה בין 1938 ל-1942.

המועצה הוקמה בנובמבר 1938 במהלך כהונות של ראש ממשלת יפן, פומימרו קונואה והייתה שתאם את מדיניות סין בממשלה. המועצה נועדה בתחילה לקדם את הפיתוח התעשייתי והמסחרי בסין וזאת על מנת להגביר את התמיכה בשלטון היפני בשטחים שכבשו במהלך המאה ה-20. עם זאת, הסוכנות במהירות נפלה לידי הצבא היפני הקיסרי, שהפכה אותה לכלי לביצוע עבודת כפייה ושעבוד במכרות ובתעשיות מלחמה.

המועצה אוחדה למשרד מזרח אסיה הגדולה ב-1942.

## היסטוריה
מלחמת סין–יפן השנייה לא נגמרה בזריזות כפי שהבטיח הצבא היפני הקיסרי, ובעקבות כך החליט ראש הממשלה היפני, פומימרו קונואה להקים סוכנות מרכזית שתתאם את כל הפעולות הממשלתיות והיוזמות הכלכליות באזור סין, פרט לענייני היחסים הדיפלומטיים, שנשארו בתחומי משרד החוץ. המועצה נתנה חסות לפיתוח תעשייתי ומסחרי, יצירת מקומות עבודה ותשתיות, ובכך תגביר את התמיכה בשלטון היפני בשטחים שכבשה במהלך מלחמת סין-יפה ובמלחמת העולם השנייה.

המועצה הקימה מספר סניפים ברחבי השטחים הכבושים בין; עם זאת, עמדות הכוח במועצה נתפסו במהירות על ידי אנשי הצבא היפני הקיסרי, שקיווה להגביל את כל המעורבות האזרחית בסין ולאחר מכן מינה את הגנרל יאנגאווה הייסוקה לפקח על פעולותיו. על פי ההיסטוריון הסיני ז'יפן ג'ו, המועצה הפעילה מערכת שלמה של עבודת כפייה ג'ו טוען כי לפחות חמישה מיליון אזרחים סינים מצפון סין וממנצ'וקוו היו משועבדים לעבודה במכרות ובתעשיות מלחמה במגרת מועמת הפיתוח של מזרח אסיה. המועצה הייתה גם מעורבת באופן ישיר במתן כספים לסוחרי אופיום סינים וזאת כ"טובה" לממשלות ששיתפו פעולה עם היפנים, בהן ממשלת ואנג ג'ינג-ויי, מנגג'יאנג ומנצ'וקוו. טענות אלו גם איששו ראיות אחרות, שפורסמו על ידי בית הדין הבינלאומי הצבאי למזרח הרחוק.

המועצה אוחדה למשרד מזרח אסיה הגדולה ב-1942.

## ראו גם
* ועידת מזרח אסיה רבתי
* מרחב השגשוג המשותף של מזרח אסיה רבתי

## הערות שוליים

קטגוריה:האימפריה היפנית: פוליטיקה
פרנק אונורה

**פרנק אונורָה** (בצרפתית: **Franck Honorat**; נולד ב-11 באוגוסט 1996) הוא כדורגלן צרפתי המשחק בעמדת הקיצוני הימני בבורוסיה מנשנגלדבך.

## קריירה
אונורה נולד בצרפת, ולאחר שעבר במספר מחלקות נוער, החל לשחק במחלקת הנוער של ניס. בשנת 2012 עבר לשחק בקבוצת המילואים של המועדון, ולעיתים זומן לקבוצה הבכירה, ששיחקה בליג 1. הוא ערך את הופעת הבכורה שלו בליגה 1 ב-3 בנובמבר 2013, כשעלה כמחליף בדקה ה-87 בהפסד קבוצתו בבית 1–2 לבורדו.

ביולי 2016 הושאל לעונה אחת לסושו מהליג 2.

ביוני 2017 עבר לקלרמון פוט, גם היא מהליגה השנייה. באוגוסט 2018 נרכש ב-2 מיליון אירו על ידי סנט אטיין, אך מיד הושאל חזרה לקלרמון פוט לעונה אחת.

ב-1 ביולי 2020 נרכש ב-5 מיליון אירו על ידי ברסט מהליגה הצרפתית הבכירה, וחתם על חוזה לחמש עונות. בעונת 2020/2021 סיפק אונורה עונת שיא, כשהוא כובש שמונה שערים ומבשל חמישה ב-36 משחקי ליגה.

ב-11 ביולי 2023 חתם לחמש שנים בבורוסיה מנשנגלדבך מהבונדסליגה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ניס
קטגוריה:כדורגלני סושו
קטגוריה:כדורגלני קלרמון פוט
קטגוריה:כדורגלני סנט אטיין
קטגוריה:כדורגלני ברסט
קטגוריה:כדורגלני בורוסיה מנשנגלדבך
קטגוריה:צרפתים שנולדו ב-1996
צ'ארלס פטרו

**ג'ון צ'ארלס פטרו** (באנגלית: **John Charles Petro**; נולד ב-8 בפברואר 2001 בבלנטייר שבמלאווי) הוא כדורגלן מלאווי המשחק בעמדת המגן בקבוצת בוטושאן מליגת העל הרומנית ובנבחרת מלאווי.

## קריירת מועדונים
בתחילת הקריירה שיחק פטרו במספר קבוצות מקומיות במלאווי.

בחודש פברואר 2020 חתם פטרו על חוזה לשלוש עונות בשריף טירספול מליגת העל המולדובית. בעונתו הראשונה במועדון ערך פטרו 22 הופעות ליגה והבקיע שער אחד. הוא העפיל יחד עם המועדון לעונת 2021/2022 בליגת האלופות.

## קריירה בינלאומית
ב-20 באפריל 2019 ערך פטרו את הופעת הבכורה שלו בנבחרת מלאווי, בתיקו 0-0 נגד נבחרת אסוואטיני במסגרת מוקדמות טורניר אליפות האומות האפריקאיות 2020.

## תארים
;ביג בולטס
* אליפות מלאווי (1): 2019

## קישורים חיצוניים

## הערות שוליים

קטגוריה:כדורגלנים מלאווים
קטגוריה:מגני כדורגל מלאווים
קטגוריה:כדורגלני שריף טירספול
קטגוריה:כדורגלני בוטושאן
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:ספורטאים זרים במולדובה
קטגוריה:ספורטאים זרים ברומניה
קטגוריה:ילידי 2001
Romantic Warrior

***Romantic Warrior*** (בעברית: **לוחם רומנטי**) הוא אלבום האולפן השישי של להקת הפיוז'ן ג'אז האמריקאית Return Forever, שיצא בשנת 1976 על ידי חברת קולומביה רקורדס. לאחר שהוציאו את אלבומם הקודם, *[[No Mystery]]*, בחברת התקליטים Polydor Records, עברה הקבוצה לחברת קולומביה והחלה לפעול באולפני Caribou, ליד העיר הולנד שבקולורדו. אלבום זה היה הראשון של הלהקה שהופיע תחת השם "Return to Forever" בלבד, ללא תוספת שמו של מוביל ההרכב, צ'יק קוריאה. האלבום אוונגרדי יותר ופאנקי פחות מ-*No Mystery*, והיה ונשאר האלבום הנמכר ביותר של הלהקה, עם כ-500,000 עותקים שנמכרו בארצות הברית.

## הפקה
### הקלטה
[ימין|ממוזער|העיירה הולנד שב[קולורדו, בה הוקלט האלבום]]
*Romantic Warrior* הוקלט בפברואר 1976 באולפני Caribou, ליד העיירה הולנד שבקולורדו, ארצות הברית.

את רוב הרצועות חיבר צ'יק קוריאה, וכל אחד מחברי הלהקה האחרים חיבר שיר אחד לאלבום. שיר הפתיחה לאלבום, "Medieval Overture", מסמן את הז'אנר של האלבום, הניסיוני יותר מקודמיו. הרצועה "Sorceress" שכתב לני וויט דומה יותר לז'אנר המוכר של הלהקה, הנשען על יסודות הפאנק וצלילי הסינתיסייזר. שיר הנושא של האלבום, "The Romantic Warrior", הוא אקוסטי לחלוטין. הוא כולל הקדמה ארוכה ולאחר מכן כל חבר להקה מאלתר בתורו סולו ארוך, למעט המתופף וויט.

צד ב' של האלבום נפתח עם השיר של הגיטריסט אל דימיולה, "Majestic Dance", המשלב מאפיינים מעולם הרוק, כמו ריף גיטרה חשמלית ודיסטורשן, ומוזיקת עולם, כמו השמעת נגינת צ'מבלו במהלך השיר. "The Magician" של סטנלי קלארק מכיל קומפוזיציה מורכבת, הכוללת מנגינות המשתנות במהירות ותפקידים מתואמים למשעי. הרצועה האחרונה של האלבום היא "Duel of the Lester and the Tyrant" של קוריאה, השיר הארוך ביותר באלבום. הוא בנוי ממנגינה קונבנציונלית יותר כבסיס, אך על תפקיד זה מבצע קוריאה תפקידים מורכבים יותר, כולל סולו סינתיסייזר ארוך.

לאחר פרסום אלבום זה החליט קוריאה לשנות בשנית את מהותה של Return to Forever והחליף את כל הנגנים למעט קלארק, בדומה לשינוי ההרכב שביצע לאחר אלבומם השני Light as a Feather.

האלבום מוקדש למייסד כת הסיינטולוגיה, ל. רון האברד.

## ביקורות ודירוגים
בסקירה רטרוספקטיבית של AllMusic, וויליאם רהלמן שיבח את *Romantic Warrior* וכתב "הצליל של להקה בוגרת בשיאה, מה שעשוי לעזור להסביר מדוע היה האלבום הפופולרי ביותר של Return to Forever, שהוסמך בסופו של דבר כתקליט זהב, והאחרון בהרכב זה".

רוברט כריסטגאו התלהב פחות מהאלבום. בספרו "*Christgau's Record Guide: Rock Albums of the Seventies"* משנת 1981, כינה אותו "תשובתו של הג'אז-רוק לאמרסון, לייק ופאלמר- הגרוע משני העולמות"; הוא הגדיל וכינה את שיריו של קוריאה "מפונפנים", קלאסיים ומלאכותיים.

## מיקומי שיא

## משתתפים
* צ'יק קוריאה - פסנתר אקוסטי, פסנתר חשמלי פנדר רודס, סינתיסייזרים, מרימבה, כלי הקשה
* אל דימיולה - גיטרות חשמליות, גיטרה אקוסטית, גיטרת סופרן
* סטנלי קלארק - גיטרה בס, קונטרבס, גלוקנשפיל
* לני ווייט - תופים, טימפני, קונגס, טימבלס, שעון מעורר

## קישורים חיצוניים

## הערות שוליים

קטגוריה:אלבומי חברת קולומביה רקורדס
קטגוריה:צ'יק קוריאה
Peer Pressure

"**Peer Pressure**" (בעברית: **[[לחץ חברתי]]**) הוא סינגל של הזמר-יוצר האנגלי, ג'יימס ביי, בשיתוף הזמרת האמריקאית, ג'וליה מייקלס. השיר יצא, על ידי ריפבליק רקורדס, ב-22 בפברואר 2019. השיר נכתב על ידי ביי ומייקלס, והופק על ידי המוזיקאי הניו זילנדי, ג'ואל ליטל. נכון לאוגוסט 2021, הסינגל הושמע למעלה מ-187 מיליון פעמים בספוטיפיי.

## וידאו קליפ
הווידאו קליפ של הסינגל הועלה לראשונה בערוץ היוטיוב של ג'יימס ביי ב-29 במרץ 2019. נכון לאוגוסט 2021, הווידאו קליפ נצפה למעלה מ-10 מיליון פעמים.

## הופעות חיות
הצמד ביצע את השיר לראשונה בהופעה חיה בתוכנית הטלוויזיה האמריקאית, המופע של אלן דג'נרס, ב-16 באפריל 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'יימס ביי
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'יימס ביי
קטגוריה:שירים שהופקו על ידי ג'ואל ליטל
קטגוריה:סינגלים בהוצאת ריפבליק רקורדס
גאטאן שרבונייה

**גאטאן שרבונייה** (בצרפתית: **Gaëtan Charbonnier**; נולד ב-27 בדצמבר 1988) הוא כדורגלן צרפתי המשחק בעמדת החלוץ באוסר.

## קריירה
שרבונייה החל את קריירת הבוגרים שלו בקבוצת חובבים מהליגה הצרפתית הרביעית, לפני שמשך את עינם של הסקאוטים במועדון הספורט פריז סן-ז'רמן.

עם זאת, השחקן לא הצליח להשתלב בקבוצה הבכירה של המועדון, וביוני 2009 חתם על חוזה לארבע עונות עם אנז'ה מהליגה הצרפתית השנייה. שרבונייה הגדיל את מספר השערים שכבש בכל עונה במדי אנז'ה, כשבראשונה כבש שלושה, בשנייה - תשעה, ובשלישית - 16, כשבסך הכל כבש 28 שערים ב-103 משחקים בכל המסגרות בשלוש העונות בהן שיחק במועדון.

ביולי 2012 רכשה אותו מונפלייה מהליג 1 תמורת מיליון וחצי אירו. השחקן לא הצליח להשתלב במועדון, בילה חלק מזמנו בקבוצת המילואים של המועדון ובאוגוסט 2013 נמכר במיליון אירו לסטאד ריימס, גם היא מהליגה הצרפתית הבכירה.

שרבונייה אמנם שיחק מעט בקבוצת המילואים של סטאד ריימס, אך הצליח השתלב בהרכב הקבוצה הבכירה, ובתום עונת 2015/2016 ירד איתה לליגה השנייה.

ב-13 ביולי 2017 עבר לברסט, גם היא מהליגה השנייה, ובתום עונת 2018/2019 העפיל איתה לליג 1, לאחר עונת שיא שבה כבש 27 שערים ב-37 משחקי ליגה.

באוגוסט 2021 חתם באוסר מליגת המשנה הצרפתית.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני אנז'ה
קטגוריה:כדורגלני מונפלייה
קטגוריה:כדורגלני סטאד ריימס
קטגוריה:כדורגלני ברסט
קטגוריה:כדורגלני אוסר
קטגוריה:צרפתים שנולדו ב-1988
ריצ'רד אנגל

**ריצ'רד אנגל** (באנגלית: **Richard E. Angle**) הוא קצין בדרגת לוטננט גנרל בצבא ארצות הברית המכהן כמפקד מפקדת המבצעים המיוחדים של פיקוד אירופה.
## ביוגרפיה
אנגל סיים ב-1991 תואר ראשון בכלכלה מהאקדמיה הצבאית של ארצות הברית והתגייס לצבא. הוא שירת בגדוד הראשון של רגימנט החי"ר הרביעי במערב גרמניה כמפקד מחלקה רובאית, מפקד מחלקת סיור וקצין סיור פלוגתי. הוא התנדב לכוחות המיוחדים ושירת כקצין בגדוד השני של קבוצת הכוחות המיוחדים העשירית בזמן שהוצב בבוסניה וקוסובו. בשנת 2000 הצטרף ליחידת משרד לתמיכה צבאית של צבא ארצות הברית בה שימש מפקד פלוגה, קצין מבצעים ומפקד גדוד. ב-2008 מונה למפקד הגדוד הראשון של קבוצת הכוחות המיוחדים הראשונה שהוצב באוקינאווה. בשנים 2012 עד 2014 פיקד על המשרד לתמיכה צבאית. הוא שימש עוזרו של מזכיר ההגנה של ארצות הברית, ראש מטה פיקוד המבצעים המיוחדים של צבא ארצות הברית וסגן מפקד פיקוד הכוחות המיוחדים ה-1. במהלך שירותו נטל חלק בלחימה בזירת אפגניסטן, עיראק, קרן אפריקה ובפיליפינים.

ביוני 2018 קודם לדרגת בריגדיר גנרל ומונה לסגן מפקד פיקוד הסייבר של צבא ארצות הברית. בנובמבר 2019 מונה לסגן מפקד פיקוד המבצעים המיוחדים המשולבים. בפברואר 2021 קודם לדרגת מייג'ור גנרל ובאוגוסט אותה שנה מונה למפקד פיקוד הכוחות המיוחדים ה-1 השייך לפיקוד המבצעים המיוחדים של צבא ארצות הברית. באוקטובר 2024 מונה למפקד מפקדת המבצעים המיוחדים של פיקוד אירופה בדרגת לוטננט גנרל.

אנגל בעל תואר שני במנהל עסקים מאוניברסיטת ובסטר ותואר שני באסטרטגיית ניהול משאבים לאומיים מהאוניברסיטה לביטחון לאומי.

## קישורים חיצוניים

*ביוגרפיה באתר צבא ארצות הברית
*ביוגרפיה באתר פיקוד הסייבר של הצבא

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי האוניברסיטה לביטחון לאומי
קטגוריה:מפקדי פיקוד הכוחות המיוחדים ה-1
ארמון טאג'בג

**ארמון טאג'בג** (בפרסית: قصر تاج بیگ) הוא אחד הארמונות באזור דארולמן בקאבול שבאפגניסטן. האחוזה המפוארת ממוקמת כ-16 קילומטרים מדרום מערב למרכז העיר. הוא יושב על גבעה בין גבעות שבהן משפחת המלוכה האפגנית צדה והתגוררה בעבר. אין לבלבל אותו עם ארמון דאר אל-אמאן, הנמצא בערך  מצפון מזרח לארמון זה.

ארמון טאג'בג, שנבנה במקור בשנות 1920 כדי לשכן את משפחת המלוכה האפגנית, הוא אחת מנקודות הציון המרשימות ביותר של "דאר אל-אמאן", שנוצר בתקופת אמנולה חאן על ידי צוות אדריכלים אירופיים בניסיון לחדש את אפגניסטן. הארמון ניזוק במהלך מלחמת האזרחים בשנות ה-90 אך שופץ לחלוטין בשנת 2021.

## היסטוריה
ממוזער|ארמון טאג'בג בשנת 1987.
ממוזער|מצב הארמון בשנת 2007.
על פי כמה היסטוריונים, נראה כי הארמון שופץ על ידי זמאן שאה דוראני בשנת 1795, שנהרס לאחר מכן בעימותים צבאיים. חיילים זרים של ISAF תיעדו את הריסות הארמון לשעבר.

ב-27 בדצמבר 1979 פתחה ברית המועצות בהתערבות צבאית באפגניסטן. באותו הערב, הצבא הסובייטי פתח במבצע סטורם-333, שבו כ-700 חיילים, כולל 54 אנשי ק.ג.ב. ספצנאז וכוחות מיוחדים של קבוצת אלפא ו"זניט", הסתערו על הארמון והרגו את יו"ר המפלגה הדמוקרטית העממית ונשיא אפגניסטן חפיזוללה אמין, אשר התגורר שם מאז 20 בדצמבר. במהלך המלחמה הסובייטית -אפגנית שימש המבנה כמפקדה של הארמייה ה-40 הסובייטית. הארמון ניזוק קשות בשנים שלאחר הנסיגה הסובייטית, כאשר סיעות מוג'אהדין שונות נלחמו על השליטה בקאבול לאחר נפילת ממשלתו של מוחמד נג'יבוללה, שנתמך על ידי מוסקבה ב-1992.

ממשלת אפגניסטן, בשיתוף עם ממשלת גרמניה, ערכה תוכניות לשיפוץ הארמון לשימוש רשמי, הדורשות כספים מתרומות פרטיות מאפגנים עשירים. תוכניות אלה הוחזקו ללא הגבלת זמן כאשר הממשלה האפגנית ביקשה לכונן שלום ויציבות. תוכנית דומה אושרה לארמון דארולמן הסמוך ששופץ לחלוטין ונפתח לציבור ביום העצמאות האפגנית, באוגוסט 2019.

בשנת 2021 הושלם שיפוץ הארמון מחדש לחלוטין. אך לא ידוע מה עלה בגורל המבנה עם השתלטות הטליבאן על אפגניסטן בקיץ 2021.

## גלריה

Tajbeg Palace, Kabul - panoramio.jpg|ארמון טאג'ב בשנת 2012
Tajbeg Palace, Darulaman, Kabul - panoramio.jpg|מבט מעוף הציפור על הארמון בשנת 2012
The ruined 'Queen's Palace',Kabul -e.jpg|הארמון ההרוס
Queens Palace (5300182685).jpg|הארמון ההרוס
Дворец со стороны правого крыла 27 12 79.jpg|תצלום של הצד המערבי של הארמון במהלך התקיפה הסובייטית ב-27 בדצמבר 1979
Dvorec 27 12 79.jpg|הארמון יום אחד לאחר התקיפה


## ראו גם
* ביי (תואר)
* טאג' מהאל

## קישורים חיצוניים

* www.Darulaman.de, ארמון דארולמן
* ארמון טאג'בג

## הערות שוליים

קטגוריה:אפגניסטן: מבנים
קטגוריה:אפגניסטן: היסטוריה
קטגוריה:אסיה: מעונות רשמיים
קטגוריה:קאבול
נוני מדואקה

**צ'וקוונונסו "נוני" טריסטן מדואקה** (באנגלית: **Chukwunonso "Noni" Tristan Madueke**; נולד ב-10 במרץ 2002 בלונדון שבאנגליה) הוא כדורגלן אנגלי המשחק בעמדת הכנף בקבוצת ארסנל מהפרמייר ליג ובנבחרת אנגליה.

## קריירת מועדונים
מדואקה גדל במחלקת הנוער של טוטנהאם הוטספר, ובשנת 2019 עבר למחלקת הנוער של פ.ס.וו. איינדהובן מליגת העל ההולנדית. בתחילת עונת  ערך מדואקה מספר הופעות בקבוצת המילואים של המועדון.

ב-19 בינואר 2020 ערך מדואקה את הופעת הבכורה שלו במדי הקבוצה הראשונה של המועדון, בתיקו 1–1 נגד VVV פנלו במסגרת המחזור ה-19 בליגה לעונת . עד לתום עונה זו ערך מדואקה שלוש הופעות ליגה נוספות.

ב-19 בספטמבר 2020 הבקיע מדואקה את שער הבכורה שלו במועדון, בניצחון 2–1 על אמן במסגרת המחזור השני לעונת . בסך הכל ערך מדואקה 24 הופעות ליגה בעונה זו, בהן הבקיע שבעה שערים.

ב-7 באוגוסט 2021 הבקיע מדואקה צמד שערים בניצחון 4–0 על אייאקס במסגרת מגן יוהאן קרויף.

ב-20 בינואר 2023 חתם מדואקה על חוזה ל-7 וחצי שנים בצ'לסי מהפרמייר ליג.

ב-18 ביולי 2025 חתם מדואקה על חוזה ל-5 שנים בארסנל ששילמה תמורתו לצ'לסי 48.5 מיליון ליש"ט. לאחר ששיחק במספר משחקים במסגרת משחקי קדם העונה. ב-17 באוגוסט 2025 ערך מדואקה הופעת בכורה במשחק רשמי במדי ארסנל, בניצחון 1–0 על מנצ'סטר יונייטד במסגרת מחזור הפתיחה של עונת 2025/2026 בפרמייר ליג. ב-26 בנובמבר 2025 כבש מדואקה שער בכורה במדי ארסנל בניצחון 3–1 על באיירן מינכן במסגרת שלב הליגה של ליגת האלופות. ב-31 בינואר כבש מדואקה את שערו הראשון בליגה עבור ארסנל בניצחון 4–0 על לידס יונייטד, הגול נרשם בתחילה כגול עצמי של השוער קארל דארלו, אך יום לאחר מכן הודיעה הליגה כי השער יזקף לזכותו של מדואקה.

## קריירה בין-לאומית
מדואקה היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר. ב-24 באוגוסט 2024 זומן מדואקה לראשונה לסגל הבוגר של נבחרת אנגליה, לקראת צמד המשחקים נגד אירלנד ופינלנד במסגרת ליגת האומות. ב-10 בספטמבר 2024 ערך מדואקה בכורה בנבחרת הבוגרת בניצחון 2–0 על פינלנד בו הוא גם בישל את השער השני להארי קיין. ב-9 בספטמבר 2025 כבש מדואקה שער בכורה בנבחרת, בניצחון 5–0 על סרביה במסגרת מוקדמות מונדיאל 2026.

## סטטיסטיקות קריירה

### מועדונים
מעודכן ל-22 במרץ 2026

### נבחרת
מעודכן ל-27 במרץ 2026

## תארים
;פ.ס.וו. איינדהובן
* מגן יוהאן קרויף: 2021, 2022
* הגביע ההולנדי: 2021/2022

**צ'לסי**
* קונפרס ליג: 2024/2025
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:לונדון: כדורגלנים
קטגוריה:כדורגלני פ.ס.וו. איינדהובן
קטגוריה:כדורגלני צ'לסי
קטגוריה:כדורגלני ארסנל
קטגוריה:כדורגלני נבחרת אנגליה
קטגוריה:ספורטאים זרים בהולנד
קטגוריה:אנגלים שנולדו ב-2002
ברייס מנדס

**בְּרַייס מנדס פורטלה** (בספרדית: **Brais Méndez Portela**; נולד ב-7 בינואר 1997 במוס שבספרד) הוא כדורגלן ספרדי המשחק בעמדת הקשר ההתקפי בקבוצת ריאל סוסיאדד מהלה ליגה.

## קריירת מועדונים
מנדס גדל במחלקות הנוער של ויאריאל וסלטה ויגו מהלה ליגה. בין השנים 2014–2017 שיחק בסלטה ויגו ב', קבוצת המילואים של סלטה ויגו. בעונת 2017/2018 החל מנדס לשחק בקבוצה הראשונה של המועדון, ובארבע עונותיו הראשונות במועדון היה לשחקן מפתח במועדון, כשהוא עורך 116 הופעות ליגה ומבקיע 16 שערים.

## קריירה בינלאומית
ב-18 בנובמבר 2018 ערך מנדס את הופעת הבכורה שלו בנבחרת ספרד, בניצחון 0–1 על נבחרת בוסניה והרצגובינה במשחק ידידות. באותו משחק הבקיע את שער הבכורה שלו בנבחרת.

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני סלטה ויגו
קטגוריה:כדורגלני נבחרת ספרד
קטגוריה:כדורגלני ריאל סוסיאדד
קטגוריה:ספרדים שנולדו ב-1997
אבל רואיס

**אבל רואיס אורטגה** (בספרדית: **Abel Ruiz Ortega**; נולד ב-28 בינואר 2000 באלמוספס שבספרד) הוא כדורגלן ספרדי המשחק בעמדת החלוץ בקבוצת ז'ירונה מהלה ליגה ובנבחרת ספרד.

## קריירת מועדונים
רואיס גדל במחלקות הנוער של ולנסיה וברצלונה מהלה ליגה. בין השנים 2017–2020 שיחק בברצלונה אתלטיק, קבוצת המילואים של ברצלונה. ב-12 במאי 2019 ערך רואיס את הופעתו היחידה בקבוצה הראשונה של המועדון, כשהחליף את פיליפה קוטיניו בניצחון 0–2 על חטאפה במסגרת המחזור ה-37 בליגה לעונת 2018/2019.

ב-31 בינואר 2020 הושאל רואיס לספורטינג בראגה מליגת העל הפורטוגלית עד לסוף עונת , עם חובת רכישה בסכום של 9 מיליון אירו וסעיף רכישה בחזרה. ב-20 בפברואר ערך רואיס את הופעת הבכורה שלו במועדון, כשהבקיע שער בהפסד 2–3 לגלאזגו ריינג'רס במסגרת שלב 32 הגדולות של הליגה האירופית לעונת 2019/2020. ב-1 במרץ ערך רואיס את הופעת הבכורה שלו בליגת העל הפורטוגלית, כשנכנס כמחליף בניצחון 1–2 על מאריטימו במסגרת המחזור ה-23 בליגה. ב-4 ביולי 2020 הוא הבקיע את שער הבכורה שלו בליגת העל הפורטוגלית, בניצחון 0–4 על דפורטיבו אבס במסגרת המחזור ה-30. במשך תקופת ההשאלה ערך רואיס שש הופעות ליגה במדי ספורטינג בראגה, והבקיע שער אחד. בתום העונה עבר רואיס לספורטינג בראגה באופן קבוע.

## קריירה בינלאומית
ב-8 ביוני 2021 ערך רואיס את הופעת הבכורה שלו בנבחרת ספרד, בניצחון 0–4 על נבחרת ליטא במשחק ידידות.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ספורטינג בראגה
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספורטאים ספרדים בפורטוגל
קטגוריה:כדורגלני ז'ירונה
קטגוריה:ספרדים שנולדו ב-2000
אורליאן צ'ואמני

**אורליאן צ'ואמני** (בצרפתית: **Aurélien Tchouaméni**; נולד ב-27 בינואר 2000 ברואן שבצרפת) הוא כדורגלן צרפתי המשחק בעמדות הקשר האחורי והבלם בריאל מדריד ובנבחרת צרפת.

## קריירת מועדונים
צ'ואמני גדל במחלקת הנוער של ז'ירונדן דה בורדו. ב-26 ביולי 2018 ערך את הופעת הבכורה שלו בקבוצה הבוגרת של המועדון, בניצחון 0–1 על ונטספילס במסגרת מוקדמות הליגה האירופית לעונת עונת 2018/2019. ב-9 באוגוסט כבש את שער הבכורה שלו במועדון, בניצחון 1–3 על מריופול במסגרת הליגה האירופית. בסך הכול ערך 25 הופעות ליגה במדי המועדון.

ב-29 בינואר 2020 חתם על חוזה לארבע וחצי עונות במונקו מליגת העל הצרפתית. ב-23 בינואר 2021 הבקיע את שער הליגה הראשון שלו במדי המועדון, בניצחון 1–3 על אולימפיק מרסיי.

ב-1 ביולי 2022 עבר לריאל מדריד מהלה ליגה תמורת 80 מיליון יורו.

ב-14 באוגוסט ערך הופעת בכורה בקבוצה, בניצחון 1–2 על אלמריה.

## קריירה בינלאומית
צ'ואמני הוא ממוצא קמרוני, אך בחר לייצג ברמה הבינלאומית את צרפת.

ב-26 באוגוסט 2021 זומן לראשונה לסגל נבחרת צרפת, לקראת משחקי מוקדמות מונדיאל 2022. ב-1 בספטמבר הוא ערך את הופעת הבכורה שלו בנבחרת, בתיקו 1-1 נגד נבחרת בוסניה והרצגובינה. ב-25 במרץ 2022 הבקיע את שער הבכורה שלו בנבחרת, בניצחון 1–2 על נבחרת חוף השנהב במשחק ידידות.

נכלל בסגל נבחרת צרפת בטורניר מונדיאל 2022

נכלל בסגל נבחרת צרפת לטורניר יורו 2024.

## תארים

; ריאל מדריד
* אליפות ספרד: 2023/2024
* גביע המלך הספרדי : 2022/2023
* ליגת האלופות : 2023/2024
* הסופר קאפ הספרדי : 2023/2024
* הסופר קאפ האירופאי: 2024

## קישורים חיצוניים

* 

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:רואן: כדורגלנים
קטגוריה:כדורגלני בורדו
קטגוריה:כדורגלני מונקו
קטגוריה:כדורגלני ריאל מדריד
קטגוריה:כדורגלני נבחרת צרפת
קטגוריה:ספורטאים צרפתים בספרד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים ממוצא קמרוני
קטגוריה:צרפתים שנולדו ב-2000
עודאי א-דבאח

**עודאי אבראהים מוחמד א-דבאח** (בערבית: **عدي ابراهيم محمد الدباغ**, בתעתיק לעברית: **עדי אבראהים מחמד אלדבאע**'; נולד ב-3 בדצמבר 1998 בירושלים שבישראל) הוא כדורגלן פלסטיני המשחק בעמדת החלוץ בקבוצת זמאלק מליגת העל המצרית ובנבחרת פלסטין.

## קריירת מועדונים
א-דבאח נולד בעיר העתיקה של ירושלים, הוא בעל מעמד תושב מזרח ירושלים ואינו אזרח ישראלי.

א-דבאח החל להתאמן באופן מסודר בגיל 12, לאחר שמנהל בית הספר היסודי שבו למד זיהה את כישרונו ועזר לו להתקבל למועדון שבאב אל-ראם. אחרי זמן קצר עבר לשחק בקבוצת הנוער של הילאל אל-קודס. בגיל 16, תחת הדרכתו של המאמן סלמן עמר, עבר לשחק בקבוצה הבוגרת בליגת העל הפלסטינית, עמה זכה בשלוש אליפות ובגביע פלסטין של הגדה המערבית. עם הילאל אל-קודס שיחק ב-2015 בגביע התאחדות לכדורגל של אסיה, שם הפך למבקיע הפלסטיני המוביל בתולדות המפעל עם שישה שערים.

בהמשך, שיחק א-דבאח במספר קבוצות מליגת העל הכוויתית, ובעונת 2021 זכה באליפות כווית עם אל-ערביה, בה שיחק כמושאל, כשהוא מסיים כמלך השערים של הליגה עם 13 שערים.

ב-21 באוגוסט 2021 חתם א-דבאח בארוקה מליגת העל הפורטוגלית. ב-28 באוגוסט ערך א-דבאח את הופעת הבכורה שלו במועדון, הפסד 0–3 לפורטו במסגרת המחזור הרביעי בליגה לעונת . הוא הבקיע 11 שערים ב-37 משחקים ובפברואר 2023 נרכש על ידי שרלרואה הבלגית.

ב-2 בפברואר 2025, דבאך א-דבאח לאברדין מליגת העל הסקוטית עד סוף העונה, עם אופציה לרכישה. ב-24 במאי 2025, הוא זכה בתואר הגביע הסקוטי, לאחר שכבש פנדל בדו-קרב לאחר תיקו 1–1.

ב-5 באוגוסט 2025 חתם בזמאלק המצרית.

## קריירה בינלאומית
ב-27 במרץ 2018 ערך א-דבאח את הופעת הבכורה שלו בנבחרת פלסטין, בהפסד 0–1 לנבחרת עומאן במסגרת מוקדמות גביע אסיה בכדורגל 2019. ב-6 בספטמבר 2018 הבקיע א-דבאח את שער הבכורה שלו בנבחרת, בתיקו 1-1 נגד נבחרת קירגיזסטן במשחק ידידות.

א-דבאח היה חלק מסגל נבחרת פלסטין בטורניר גביע אסיה 2019.

נכלל בסגל נבחרת פלסטין לטורניר גביע אסיה 2023.

## תארים
### קבוצתיים
;הילאל אל-קודס
* אליפות פלסטין (3): 2016/2017, 2017/2018, 2018/2019
* גביע פלסטין של הגדה המערבית (1): 2017/2018

;קדסיה
* הסופר קאפ הכוויתי (1): 2019

;אל-ערביה
* אליפות כווית (1): 2020/2021

; אברדין
* הגביע הסקוטי (1): 2024/2025

### אישיים
;אל-ערביה
* מלך השערים של ליגת העל הכוויתית (1): 2020/2021

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:חלוצי כדורגל פלסטינים
קטגוריה:ירושלים: כדורגלנים
קטגוריה:כדורגלני הילאל אל-קודס
קטגוריה:כדורגלני ארוקה
קטגוריה:כדורגלני שרלרואה
קטגוריה:כדורגלני אברדין
קטגוריה:כדורגלני נבחרת פלסטין
קטגוריה:ספורטאים זרים בכווית
קטגוריה:ספורטאים זרים בפורטוגל
קטגוריה:ספורטאים זרים בבלגיה
קטגוריה:ספורטאים זרים בסקוטלנד
קטגוריה:גולים פלסטינים בכווית
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:פלסטינים שנולדו ב-1998
סיידו סו

**סיידו סו** (בצרפתית: **Saïdou Sow**; נולד ב-4 ביולי 2002 בקונאקרי שבגינאה) הוא כדורגלן גינאי המשחק בעמדת הבלם בקבוצת קלרמון פוט מהליג 2 בהשאלה משטרסבורג ובנבחרת גינאה.

## קריירת מועדונים
סו גדל במחלקת הנוער של סנט אטיין מליגת העל הצרפתית. ב-3 באוקטובר 2020 ערך סו את הופעת הבכורה שלו בקבוצה הבוגרת של המועדון, בהפסד 2-0 ללאנס במסגרת המחזור השישי בליגה לעונת 2020/2021. בעונתו הראשונה בקבוצה הבוגרת של המועדון ערך סו 15 הופעות ליגה.

ב-21 באוגוסט 2021 הבקיע סו את שער הבכורה שלו במועדון, בתיקו 1-1 נגד ליל במסגרת המחזור השלישי בליגה לעונת 2021/2022.

ב-25 בינואר 2025 הושאל סו לנאנט עד לתום העונה, בנאנט ערך סו 9 הופעות וכבש שער 1 ובסיום העונה שב לשטרסבורג.

ב-2 בפברואר 2026, לאחר שלא קיבל הזדמנויות לשחק במדי שטרסבורג במהלך עונת 2025/2026, הושאל סו לקלרמון פוט מהליג 2 עד לתום העונה.

## קריירה בינלאומית
ב-10 באוקטובר 2020 ערך סו את הופעת הבכורה שלו בנבחרת גינאה, בניצחון 2-1 על נבחרת כף ורדה במשחק ידידות.

נכלל בסגל נבחרת גינאה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גינאים
קטגוריה:בלמי כדורגל גינאים
קטגוריה:כדורגלני סנט אטיין
קטגוריה:כדורגלני שטרסבורג
קטגוריה:כדורגלני נאנט
קטגוריה:כדורגלני קלרמון פוט
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2021
קטגוריה:גינאים שנולדו ב-2002
גאווה לילית

**גאווה לילית** (בצרפתית: **Prides de nuit**) הן הפגנות מחאה של אנשים להט"בים ואינטרסקס אשר מחליפים את מצעדי הגאווה. מחאות אלו נחשבות לפוליטיות יותר. 

התנועה הושקה על ידי העמותות ACT UP, OUTrans, Femmes en Lutte 93 ועמותות אחרות בפריז בשנת 2015, כשהן מתנגדות למה שהם ראו כפוליטיזציה של מצעד הגאווה ואובדן האוטונומיה שלה כנגד סמכויות הציבור והקפיטליזם הוורוד.

בפריז, שתי גרסאות אחרות של גאוות לילה אורגנו בשנים 2016 ו-2017, אם כי בשנת 2018 החליטו לא לבצע מחאה רביעית. עם זאת, מאז 2016 התנועה כבר הורחבה לערים צרפתיות אחרות, כגון טולוז, ליון וניס.

יש פעולות דומות גם במדינות אחרות, במיוחד תחת תנועת המחאה Gay Shame.

## ראו גם

* החזית ההומוסקסואלית לפעולה מהפכנית
* מצעד הגאווה

## קישורים חיצוניים

## הערות שוליים

קטגוריה:מצעדי גאווה
קטגוריה:מצעדים
קטגוריה:הפגנות
קטגוריה:מחאות פמיניסטיות
מרלנה מילר

**מרלנה ג'יי מילר** (באנגלית: **Marlaina Jaye Miller**; נולדה ב-1982) היא ספורטאית אמריקאית-ישראלית. ייצגה את ישראל במשחקים הפאראלימפיים (טוקיו 2020) כהגאית של נבחרת החתירה.

## ביוגרפיה
מילר נולדה בארצות הברית. כשנה לאחר סיום לימודיה האקדמאים באוניברסיטת בוסטון, עלתה מילר לישראל, והצטרפה לסביה ובני דודה שגרו בארץ. טרם מעברה, בניסיונה הרב כהגאית, הקימה את הנבחרת הלאומית בחתירה פאראלימפית, המונה את אחיה קליין, סימונה גורן, שי לי מזרחי, מיכל פיינבלט, סלאח שהאין וברק חצור. באליפות העולם הפאראלימפית לחתירה הגיעה הנבחרת למקום שישי והבטיחה את השתתפותה במשחקים הפאראלימפיים בשנת 2021, שם סיימה הקבוצה במקום השישי.

מילר אינה ספורטאית פאראלימפית, אך לפי חוקי התחרות הגאית הנבחרת היא ללא מגבלה.

## קישורים חיצוניים
* 
* 
* 

## הערות שוליים

קטגוריה:חותרות ישראליות
קטגוריה:חותרים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:חותרים במשחקים הפאראלימפיים טוקיו (2020)
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
קטגוריה:ישראליות שנולדו ב-1982
קטגוריה:ישראלים שנולדו ב-1982
R3hab

**פאדיל אל ע'ול** (בערבית: **فضيل الغول**; נולד ב-2 באפריל 1986), המוכר תחת שם הבמה **R3hab** (לעיתים מסוגנן כ-**R3HAB**; מבוטא כ-"rehab"), הוא מפיק מוזיקלי, רמיקסר ותקליטן מרוקאי-הולנדי.

נכון ל-2020, הוא מדורג במקום ה-13 ברשימת 100 התקליטנים של DJ Mag. הוא הוציא מספר רב של גרסאות רמיקס שירים לאמנים, כמו , קייטי פרי, ליידי גאגא, טיילור סוויפט, דייוויד גטה, ריהאנה, רמשטיין, סטיב איוקי, הצ'יינסמוקרס ו-KSI.

## קריירה מוזיקלית
R3hab החל את הקריירה שלו בסוף 2007 בזמן שהפיק, יחד עם הארדוול, את הסינגל "Mrkrstft". לאחר שהוציא, יחד עם אפרוג'ק, את הסינגל "Prutataaa" ב-2011, הוא הוחתם בחברת התקליטים ספינין' רקורדס.

ב-4 בדצמבר 2012, הוא התארח, יחד עם פרופהט, בסינגל "Big Banana" של הוואנה בראון.

ב-20 בינואר 2014, הוא הוציא, יחד עם NERVO  ואומט אוזג'ן , את הסינגל "Revolution". הסינגל הגיע, בשיאו למקום השלישי במצעד הדאנס/מיקס שואו איירפליי של בילבורד, למקום ה-12 במצעד הדאנס הבריטי, למקום החמישי בפולין, למקום ה-25 בסקוטלנד, למקום ה-26 בפלנדריה, ולמקום ה-37 במצעד הסינגלים הבריטי.

ב-8 בספטמבר 2017, הוא הוציא, יחד עם קווינטינו, את הסינגל "I Just Can't". הסינגל הגיע, בשיאו, למקום ה-22 במצעד שירי הדאנס/אלקטרוני של בילבורד.

ב-15 בספטמבר 2017, הוא הוציא את אלבום הבכורה שלו, *Trouble*.

ב-20 באוקטובר 2017, הוא הוציא גרסת רמיקס לסינגל "Power" של אקסו.

ב-26 בינואר 2018, הוא הוציא, בשיתוף פעולה עם מייק ויליאמס , את הסינגל "Lullaby". הסינגל הגיע, בשיאו, למקום השביעי בנורווגיה, למקום ה-66 בשוודיה ולמקום ה-27 במצעד שירי הדאנס/אלקטרוני של בילבורד.

ב-4 במאי 2018, הוא הוציא, בשיתוף פעולה עם קונור מיינרד, את הסינגל "Hold On Tight". הסינגל הגיע, בשיאו, למקום ה-23 במצעד שירי הדאנס/אלקטרוני, ולמקום הראשון במצעד שירי הדאנס קלאב.

ב-24 באוגוסט 2018, הוא הוציא את אלבום האולפן השני שלו, *The Wave*.

ב-5 באפריל 2019, הוא הוציא גרסת רמיקס לסינגל "Around the World (La La La La La)" של להקת הפופ הגרמנית, ATC, תחת השם "Around The World (La La La)". גרסת הרמיקס הגיעה, בשיאה, למקום החמישי בוולוניה, למקום העשירי בפינלנד, למקום השישי בהונגריה, ולמקום השישי בהולנד.

ב-12 באפריל 2019, הוא הוציא, בשיתוף פעולה עם אנדי גרמר, גרסת רמיקס לשיר "Don't Give Up on Me".

ב-10 במאי 2019, הוא הוציא, בשיתוף פעולה עם יולי ברגן, את הסינגל "Don't Give Up on Me Now". הסינגל הגיע, בשיאו, למקום ה-30 בנורווגיה.

ב-15 בנובמבר 2019, הוא הוציא, בשיתוף פעולה עם זאין מאליק וג'אנגלבוי, את הסינגל "Flames". הסינגל הגיע, בשיאו, למקום השביעי בשוודיה, למקום העשירי בצ'כיה ולמקום ה-22 בניו זילנד.

ב-20 באפריל 2020, הוא הוציא, בשיתוף פעולה עם GATTÜSO  ומריה סמית', גרסת רמיקס לסינגל "Creep" של רדיוהד. גרסת הרמיקס הגיעה, בשיאה, למקום ה-95 בבלגיה.

ב-18 ביוני 2021, הוא הוציא, בשיתוף פעולה עם קלווין ג'ונס, את הסינגל "Downtown".

ב-20 באוגוסט 2021, הוא הוציא, בשיתוף פעולה עם סיגלה וג'ייפי קופר את הסינגל "Runaway".

ב-10 בספטמבר 2021, הוא הוציא, בשיתוף פעולה עם ג'ונאס בלו, אווה מקס וקיילי קנטרל את הסינגל "Sad Boy".

## דיסקוגרפיה
### אלבומי אולפן
* 2017: *Trouble*
* 2018: *The Wave*

## רשימת 100 התקליטנים של ''DJ Mag''

## קישורים חיצוניים

* 

## הערות שוליים

קטגוריה:רמיקסרים
קטגוריה:הולנדים ממוצא מרוקאי
קטגוריה:תקליטנים הולנדים
קטגוריה:הולנדים שנולדו ב-1986
טימותי פמבלה

**טימותי ז'וזף פמבלה** (בצרפתית: **Timothée Joseph Pembélé**; נולד ב-9 בספטמבר 2002 בבמון-סור-אוי שבצרפת) הוא כדורגלן צרפתי המשחק בעמדת המגן הימני בלה האבר מהליג 1 בהשאלה מסנדרלנד.

## קריירת מועדונים
פמבלה גדל במחלקת הנוער של פריז סן-ז'רמן מליגת העל הצרפתית. ב-28 בנובמבר 2020 ערך פמבלה את הופעת הבכורה שלו בקבוצה הבוגרת של המועדון, כששיחק 90 דקות וכבש שער עצמי בתיקו 2-2 נגד ז'ירונדן דה בורדו במסגרת המחזור ה-12 בליגה לעונת 2020/2021. ב-9 בדצמבר ערך פמבלה את הופעת הבכורה שלו בליגת האלופות, כשהחליף את אלסנדרו פלורנצי בדקה ה-80 בניצחון 1–5 על איסטנבול בשאקשהיר במסגרת המחזור השישי בשלב הבתים לעונת 2020/2021. ב-23 בדצמבר הבקיע פמבלה את שער הבכורה שלו במועדון, בניצחון 0–4 על שטרסבורג במסגרת המחזור ה-17 בליגה. בסך הכל ערך פמבלה שש הופעות ליגה בעונתו הראשונה בקבוצה הבוגרת של פריז סן-ז'רמן, והבקיע שער אחד.

ב-10 באוגוסט 2021 הושאל פמבלה לבורדו מליגת העל הצרפתית למשך עונה אחת. ב-15 באוגוסט ערך פמבלה את הופעת הבכורה שלו במועדון, בתיקו 2-2 נגד אולימפיק מרסיי, בו גם הבקיע את שער הבכורה שלו במועדון, במסגרת המחזור השני בליגה לעונת 2021/2022.

ב-1 בספטמבר 2023 חתם בסנדרלנד, העולה החדשה לפרמייר ליג.

ב-30 באוגוסט 2024 הושאל לעונה אחת ללה האבר מהליג 1. ב-30 במרץ 2025 כבש את שער הבכורה והיחיד שלו במדי הקבוצה, שער ניצחון בדקה ה-88' בניצחון 3-2 על נאנט במסגרת המחזור ה-27 בליג 1. 

בעונה זאת ערך 20 הופעות ליגה והופעה אחת בגביע הצרפתי. בתום תקופת ההשאלה חזר לסנדרלנד.

ב-6 בינואר 2026 לאחר שלא שיחק בסנדרלנד שעלתה לפרמייר ליג הושאל פעם נוספת ללה האבר עד לסיום העונה.

## קריירה בינלאומית
פמבלה נכלל בסגל האולימפי של צרפת לטורניר הכדורגל באולימפיאדת טוקיו 2020, וערך הופעה אחת בטורניר.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני בורדו
קטגוריה:כדורגלני סנדרלנד
קטגוריה:כדורגלני לה האבר
קטגוריה:כדורגלנים צרפתים באולימפיאדת טוקיו (2020)
קטגוריה:צרפתים שנולדו ב-2002
מיירון בואדו

**מיירון בואדו** (בהולנדית: **Myron Boadu**; נולד ב-14 בינואר 2001 באמסטרדם שבהולנד) הוא כדורגלן הולנדי המשחק בעמדת החלוץ בקבוצת פ.ס.וו. איינדהובן.

## קריירת מועדונים
### א.ז. אלקמאר
בואדו גדל במחלקת הנוער של א.ז. אלקמאר מליגת העל ההולנדית. ב-6 במאי 2018 ערך בואדו את הופעת הבכורה שלו בקבוצה הבוגרת של המועדון, בניצחון 0–6 על זוולה במסגרת המחזור ה-34 בליגה לעונת . זו הייתה הופעתו היחידה בעונה זו. בסך הכל שיחק בואדו בא.ז. אלקמאר במשך ארבע עונות, בהן ערך 64 הופעות ליגה והבקיע 32 שערי ליגה.

### מונקו
ב-4 באוגוסט 2021 חתם בואדו על חוזה לחמש עונות במונקו מליגת העל הצרפתית. יומיים לאחר חתימתו במועדון, ב-6 באוגוסט, ערך בואדו את הופעת הבכורה שלו, כששיחק 59 דקות בתיקו 1-1 נגד נאנט במסגרת המחזור הראשון בליגה לעונת 2021/2022.

במחצית עונת 2023/24 הושאל בואדו לטוונטה מליגת העל ההולנדית, ועד לסיום העונה ערך בשורותיה 11 הופעות, בהן הבקיע 3 שערים, וסיים עם הקבוצה במקום השלישי. בתום חצי עונה חזר בואדו למונקו, ובקיץ 2024 הושאל לעונה אחת לבוכום מהבונדסליגה. במחזור ה-18 של עונת 2024/25 הבקיע בואדו שלושער תוך רבע שעה בפתיחת המחצית השנייה במשחק מול ר.ב. לייפציג, וסייע לקבוצתו לחזור מפיגור 3-0 לתיקו 3-3. בואדו הבקיע בסך הכל 9 שערי ליגה בעונת ההשאלה לבוכום, אך לא הצליח למנוע את נשירתה לבונדסליגה השנייה. בתום ההשאלה חזר למונקו. 

## קריירה בינלאומית
ב-19 בנובמבר 2019 ערך בואדו את הופעת הבכורה שלו בנבחרת הולנד, בניצחון 0–5 על נבחרת אסטוניה במסגרת מוקדמות יורו 2020. באותו משחק גם הבקיע את שער הבכורה שלו בנבחרת.

בואדו היה חלק מסגל נבחרת הולנד עד גיל 21 בטורניר אליפות אירופה עד גיל 21.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני א.ז. אלקמאר
קטגוריה:כדורגלני מונקו
קטגוריה:כדורגלני טוונטה
קטגוריה:כדורגלני בוכום
קטגוריה:כדורגלני נבחרת הולנד
קטגוריה:הולנדים שנולדו ב-2001
קטגוריה:כדורגלני פ.ס.וו. איינדהובן
ארמנדו ברויה

**ארמנדו ברויה** (באלבנית: **Armando Broja**; נולד ב-10 בספטמבר 2001 בסלאף שבברקשייר, אנגליה) הוא כדורגלן אלבני המשחק בעמדת החלוץ בברנלי ובנבחרת אלבניה.

## קריירת מועדונים
### צ'לסי
ברויה גדל במחלקת הנוער של צ'לסי מהפרמייר ליג, אליה הגיע ממחלקת הנוער של טוטנהאם הוטספר. ב-8 במרץ 2020 ערך את הופעת הבכורה שלו בקבוצה הבוגרת של המועדון, כשהחליף את אוליבייה ז'ירו בדקה ה-86 בניצחון 0–4 על אברטון במסגרת המחזור ה-29 בליגה לעונת 2019/2020.

ב-8 באוקטובר 2022 כבש שער בכורה בקבוצה במסגרת הפרמייר ליג, בניצחון 0–3 על וולברהמפטון וונדררס.

### השאלה לוויטסה ארנהם
ב-21 באוגוסט 2020 הושאל לוויטסה ארנהם מליגת העל ההולנדית לעונה אחת. ב-13 בספטמבר ערך את הופעת הבכורה שלו במועדון, בניצחון 0–1 על ואלבייק במסגרת המחזור הראשון בליגה לעונת . ב-19 בספטמבר הבקיע את שער הבכורה שלו במועדון, בניצחון 0–2 על ספרטה רוטרדם במסגרת המחזור השני בליגה. בסך הכול ערך 30 הופעות ליגה במדי ויטסה ארנהם במשך תקופת ההשאלה, בהן הבקיע עשרה שערים.

### השאלה לסאות'המפטון
ב-10 באוגוסט 2021 הושאל לסאות'המפטון מהפרמייר ליג לעונה אחת. ב-25 באוגוסט הוא ערך את הופעת הבכורה שלו במועדון, כשהבקיע צמד שערים בניצחון 0–8 על ניופורט קאונטי במסגרת הסיבוב השני של גביע הפוטבול ליג. ב-16 באוקטובר הבקיע את שערו הראשון נגד לידס יונייטד.

### השאלה לפולהאם
ב-1 בפברואר 2024 הושאל בוריה לפולהאם עד לסוף העונה.

### השאלה לאברטון
ב-30 באוגוסט 2024 הושאל אל אברטון לעונה אחת.

### ברנלי
ב-8 באוגוסט 2025 חתם ל-5 שנים בברנלי תמורת 20 מיליון אירו.

## קריירה בינלאומית
ב-7 בספטמבר 2020 ערך את הופעת הבכורה שלו בנבחרת אלבניה, בהפסד 0–1 לנבחרת ליטא במסגרת ליגת האומות 2020/2021. ב-5 בספטמבר 2021 הבקיע את שער הבכורה שלו במועדון, בניצחון 1–0 על נבחרת הונגריה במסגרת מוקדמות מונדיאל 2022.

ברויה נכלל בסגל נבחרת אלבניה ליורו 2024.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:חלוצי כדורגל אלבנים
קטגוריה:כדורגלני צ'לסי
קטגוריה:כדורגלני ויטסה ארנהם
קטגוריה:כדורגלני סאות'המפטון
קטגוריה:כדורגלני פולהאם
קטגוריה:כדורגלני אברטון
קטגוריה:כדורגלני ברנלי
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:אלבנים שנולדו ב-2001
ישראלים זוכי מדליות פאראלימפיות

**ישראל** משתתפת באופן סדיר במשחקי הקיץ הפאראלימפיים ושלחה משלחת החל מהמשחקים הראשונים ברומא (1960), וספורטאיה זוכים להישגים נאים ובמדליות רבות. ישראל זכתה עד כה ב-378 מדליות בסך הכול, מהן 125 מדליות זהב, 124 מדליות כסף ו-129 מדליות ארד. היא מדורגת במקום ה-13 הכללי בטבלת מדליות הקיץ בכל הזמנים.

**[[צפורה רוזנבאום]]** היא הספורטאית המעוטרת ביותר מישראל במשחקים הפאראלימפיים. היא זכתה ב-31 מדליות, מהן 15 זהב, 9 כסף ו-7 ארד; היא מדורגת במקום רביעי בעולם בכל הזמנים בצבירת המדליות בסך הכול ובמקום 12 בעולם בכל הזמנים בצבירת מדליות הזהב. השחיין **[[אורי ברגמן]]** הוא הספורטאי השני המעוטר ביותר מישראל בספורט הנכים. הוא מדורג במקום 28 בעולם בכל הזמנים לפי כמות מדליות הזהב שהשיג; זכה ב-14 מדליות, מהן 12 זהב. **[[יוסף ונגר]]** זכה ב-19 מדליות, מהן 10 זהב, הוא מדורג במקום 22 בעולם בכל הזמנים לפי כמות המדליות שצבר.

## רשימת המדליסטים

## רשימת המדליות

## ראו גם
*ישראלים זוכי מדליות אולימפיות

## הערות שוליים

*
קטגוריה:רשימות אישים
קטגוריה:דירוג בנושא ספורט
אנדר בארנצ'אה

**אנדר בַּארֶנֶצֵ'אַה מוּגוּרוּסָה** (בספרדית: **Ander Barrenetxea Muguruza**; נולד ב-27 בדצמבר 2001 בסן סבסטיאן שבספרד) הוא כדורגלן ספרדי המשחק בעמדת קשר הכנף בקבוצת ריאל סוסיאדד מהלה ליגה ובנבחרת ספרד.

## קריירת מועדונים
בארנצ'אה גדל במחלקת הנוער של ריאל סוסיאדד מהלה ליגה. ב-21 בדצמבר 2018 ערך בארנצ'אה את הופעת הבכורה שלו בקבוצה הבוגרת של המועדון, בהפסד 0–1 לדפורטיבו אלאבס במסגרת המחזור ה-17 בליגה לעונת 2018/2019. ב-12 במאי 2019 הבקיע בארנצ'אה את שער הבכורה שלו במועדון, בניצחון 3–1 על ריאל מדריד במסגרת המחזור ה-37 בליגה. בעונתו הראשונה בקבוצה הבוגרת של המועדון ערך בארנצ'אה תשע הופעות ליגה והבקיע שער אחד, ובשתי העונות שלאחר מכן ערך 48 הופעות ליגה נוספות, בהן הבקיע ארבעה שערים. הוא זכה עם המועדון בגביע המלך הספרדי לעונת .

## קריירה בינלאומית
בארנצ'אה היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר, ואף הבקיע שער אחד נגד נבחרת ישראל עד גיל 21. ב-31 במרץ 2026 ערך בארנצ'אה בכורה בנבחרת ספרד הבוגרת, בתיקו 0–0 עם נבחרת מצרים במסגרת משחק ידידות.

## תארים
;ריאל סוסיאדד
* גביע המלך הספרדי (1): 2019/2020

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סן סבסטיאן: כדורגלנים
קטגוריה:כדורגלני ריאל סוסיאדד
קטגוריה:כדורגלני נבחרת ספרד
קטגוריה:ספרדים שנולדו ב-2001
מרתה ופרנקלין

**מרתה ופרנקלין** (שם הסדרה באנגלית: **Atlantic Crossing**) היא דרמה היסטורית המתרחשת בנורווגיה ובארצות הברית במהלך מלחמת העולם השנייה. הסדרה מתמקדת במערכת היחסים שנרקמה בין נסיכת הכתר מרתה מנורווגיה לנשיא ארצות הברית פרנקלין דלאנו רוזוולט בתקופה בה שהתה מרתה בארצות הברית בזמן המלחמה לאחר שנמלטה מהפלישה הנאצית לנורווגיה בשנת 1940.

הסדרה הוקרנה לראשונה ב-25 באוקטובר 2020 ברשת NRK הנורווגית. הסדרה עלתה לראשונה ב-4 באפריל 2021 בארצות הברית ברשת PBS.

## עלילה
הסדרה מתארת את התמודדות נורווגיה עם הפלישה הגרמנית לנורווגיה והתמודדתו של האקון השביעי מלך נורווגיה (סרן פילמרק) ויורש העצר הנסיך אולף (טוביאס סנטלמן) ורעייתו, הנסיכה מרתה (סופיה הלין). הסדרה מתמקדת בנסיכה מרתה, שנאלצת להימלט עם שלושת ילדיה לשוודיה שם מולך דודה גוסטב החמישי. היחסים עם משפחתה בשוודיה מורכבים והיא נאלצת לעזוב לארצות הברית שם מארחים אותה נשיא ארצות הברית פרנקלין דלנו רוזוולט (קייל מקלכלן) ורעייתו אלינור (הארייט סנסום האריס).

## שחקנים ראשיים
* סופיה הלין - מרתה נסיכת הכתר הנורווגית
* טוביאס סנטלמן - אולף נסיך הכתר הנורווגי
* קייל מקלכלן - נשיא ארצות הברית פרנקלין דלאנו רוזוולט
* סרן פילמרק - הוקון השביעי, מלך נורווגיה
* אנקה פון דר ליפה - רגי אסטגארד, בת הלוויה של מרתה

### תפקידי משנה
* הרייט סאנסום האריס - אלינור רוזוולט
* דניאל בטס - הארי הופקינס, היועץ הקרוב ביותר של רוזוולט לענייני מדיניות חוץ במהלך המלחמה
* לוסי ראסל - מיסי להנד, המזכירה הפרטית של רוזוולט
* סוזן ברטיש - פלורנס הארימן, שגרירת ארצות הברית בנורווגיה
* ליאונורה אייק - רגנהילד, נסיכת נורווגיה
* אמתיאה אייק - אסטריד, נסיכת נורווגיה
* ג'וסטינה ברוזקובה - הנסיך האראלד
* מייקל פיתאן - המלך ג'ורג' השישי
* אביגיל רייס - אליזבת, המלכה האם
* לאסה קולסרוד- ניקולאי, עוזרו של אולף
* פטר מייסל - נורדלי, הסנגור של המלך האקון

## הפקה
סדרת הטלוויזיה בת שמונת החלקים הופקה במשותף על ידי חברת ההפקות העצמאית הנורווגית Cinenord, השידור הציבורי בנורווגיה NRK ושירות השידור הציבורי האמריקאי (PBS). הצילומים נערכו בצ'כיה ובנורווגיה.

## קישורים חיצוניים

* 

## הערות שוליים

קטגוריה:תוכניות טלוויזיה שמתרחשות בלונדון
קטגוריה:סדרות טלוויזיה על מלחמת העולם השנייה
קטגוריה:סדרות טלוויזיה אמריקאיות
קטגוריה:סדרות טלוויזיה נורווגיות
קטגוריה:תוכניות טלוויזיה שעלו לשידור בשנות ה-2020
טוביאס סנטלמן

**טוביאס סנטלמן** (בגרמנית: **Tobias Santelmann**; נולד ב-8 באוגוסט 1980) הוא שחקן קולנוע וטלוויזיה נורווגי יליד גרמניה.

## ביוגרפיה
סנטלמן נולד בפרייבורג, גרמניה. הוא עבר עם משפחתו לנורווגיה כשהיה בן שנה. הוא גדל בדרום נורווגיה בלינדסנס  ולאחר מכן עבר לאוסלו כשהיה בן 16.

## קריירה
לאחר שסיים את לימודיו באקדמיה הלאומית לאמנויות אוסלו בשנת 2006, שיחק סנטלמן בתיאטרון הנורווגי באוסלו. בנוסף לעבודתו בתיאטרון, סנטלמן השתתף בסרטים נורווגיים כמו קון-טיקי משנת 2012, "Flukt" באותה שנה, ו-"Jag Etter Vind" בשנת 2013. הוא שיחק בתפקידי משנה בסרטים כמו הרקולס בשנת 2014 ונקודת פריצה בשנה שלאחר מכן. סנטלמן שיחק בתפקיד ראשי בסדרת הטלוויזיה של ה-BBC "הממלכה האחרונה" (2015-2018). בשנת 2021 גילם רוצח סדרתי במיני-סדרה "Those Who Kill".

בשנת 2020, סנטלמן, גילם את אולף נסיך הכתר הנורווגי בסדרת הטלוויזיה "מרתה ופרנקלין", הפקה נורווגית-אמריקאית. בסדרה שיחקו סופיה הלין וקייל מקלכלן.

בשנת 2021 שיחק בתפקיד הראשי בסדרת המסתורין הדנית "אלו שהורגים"; בעונתה השנייה. בשנת 2022 שיחק בסרט "משפחה במסכה".

## פילמוגרפיה נבחרת

## קישורים חיצוניים

## הערות שוליים

קטגוריה:שחקני קולנוע וטלוויזיה נורווגים
קטגוריה:שחקני תיאטרון נורווגים
קטגוריה:מהגרים לנורווגיה
קטגוריה:בוגרי בתי ספר למשחק
קטגוריה:נורווגים שנולדו ב-1980
יונל גנאה

**יונל גנאה** (ברומנית: **Ionel Ganea**; נולד ב-10 באוגוסט 1973, פגראש) הוא כדורגלן רומני ששיחק בעמדת החלוץ.

## קריירה
יונל גנאה, שנולד בעיירה פגראש באזור בראשוב בשנת 1994 החל לשחק בקבוצת הבוגרים של בראשוב. בינואר 1999 הוא עבר ל"אפיד בוקרשט, וסיים את העונה עם 28 שערים, מלך השערים של הקבוצה.

לאור ההצלחה בקיץ 1999 יונל גנאה עבר לשטוטגרט בה שיחק עד לשנת 2003. לאחר תקופה קצרה בטורקיה בדצמבר 2003 הוא נקלט בוולברהמפטון וונדררס. בשנת 2006 יונל גנאה חזר לרומניה ושיחק מספר עונות בליגה המקומית.

בשנת 2011 הוא סיים את הקריירה ככדורגלן והחל לאמן קבוצות מקומיות.

יונל גנאה החל לשחק בנבחרת רומניה בכדורגל בשנת 1999 במשחק נגד אסטוניה ובמשחק זה הוא כבש פעמיים. הוא היה חלק מנבחרת ארצו ביורו 2000. במשחק הגד נבחרת אנגליה בכדורגל הוא כבש בדקה אחרונה והנבחרת עלתה לשלב רבע הגמר. משחק אחרון של גנאה במדי הנבחרת היה בשנת 2006. בסך הכול הוא שיחק ב-45 משחקים וכבר 19 שערים.

יונל גנאה היה ידוע במזג חם והיה מעורב במספר תקריות. בשנת 2007 הוא תקף שופט והושהה ל-22 משחקים. אשתו דנה האשימה אותו באלימות משפחתית והתגרשה לאחר 24 שנים. בנו ג'ורג' גנאה משחק כדורגל מקצועי.

## תארים
* אליפות רומניה (1998/1999)
* גביע רומניה 2006/2007
* מקום שני בבונדסליגה (2003/2003)

## קישורים חיצוניים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני ראפיד בוקרשט
קטגוריה:כדורגלני דינמו בוקרשט
קטגוריה:כדורגלני שטוטגרט
קטגוריה:כדורגלני וולברהמפטון וונדררס
קטגוריה:כדורגלני נבחרת רומניה
קטגוריה:רומנים שנולדו ב-1973
גונסאלו ראמוש

**גונסאלו מתיאס ראמוש** (בפורטוגזית: **Gonçalo Matias Ramos**; נולד ב-20 ביוני 2001 באולהו שבפורטוגל) הוא כדורגלן פורטוגזי המשחק בעמדת החלוץ בקבוצת פריז סן-ז'רמן מליגת העל הצרפתית ובנבחרת פורטוגל.

## קריירת מועדונים
ראמוש גדל במחלקת הנוער של בנפיקה ליסבון מליגת העל הפורטוגלית. ב-21 ביולי 2020 שיחק את משחקו הראשון בקבוצה הבוגרת של המועדון, כשהבקיע צמד שערים לאחר שנכנס כמחליף בדקה ה-85 בניצחון 0–4 על דפורטיבו אבס במסגרת המחזור ה-33 בליגה לעונת .

ב-7 באוגוסט 2023 הושאל לפריז סן-ז'רמן לעונה אחת עם אופציית רכישה.

ב-24 בספטמבר 2023 הבקיע לראשונה ב-ליג 1, צמד שערים בניצחון 0–4 על אולימפיק מרסיי במסגרת המחזור ה-5 לעונת 2023/2024 בליג 1.

ב-22 בנובמבר הודיעה הקבוצה על רכישתו בהתאם להסכם ההשאלה וראמוש חתם על חוזה עד 2028.

## קריירה בינלאומית
ראמוש היה חלק מסגל נבחרת פורטוגל עד גיל 21 בטורניר אליפות אירופה עד גיל 21, בו הפסידה נבחרתו בגמר.

נכלל בסגל נבחרת פורטוגל לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-17 בנובמבר 2022 שיחק את המשחק הראשון שלו בנבחרת פורטוגל, בניצחון 0–4 על נבחרת ניגריה במשחק ידידות לקראת מונדיאל 2022. במשחק זה הבקיע את שער הבכורה שלו בנבחרת.

ב-6 בדצמבר 2022 שיחק את המשחק הראשון שלו במונדיאל, במשחק שמינית הגמר של פורטוגל מול נבחרת שווייץ שהסתיים בניצחון 6–1 לטובת פורטוגל. באותו משחק כבש שלושער ובישל שער אחד.

נכלל בסגל נבחרת פורטוגל לטורניר יורו 2024.

## תארים
**בנפיקה ליסבון**
* אליפות פורטוגל: 2022/2023

**פריז סן-ז'רמן**
* אליפות צרפת: 2023/2024, 2024/2025
* הסופר קאפ הצרפתי: 2023, 2024
* הגביע הצרפתי: 2023/2024, 2024/2025
* ליגת האלופות: 2024/2025
* הסופר קאפ האירופי: 2025
**נבחרת פורטוגל**
* ליגת האומות: 2024/2025

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני פריז סן-ז'רמן
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-2001